 Eebbe wuxuu ka warramay siduu ugu gargaaray Nabigiisa, una sugayay inkastoy gaaladii isku dayeen inay Xaqa ka leexiyaan waxay rabaanna uu yeelo, ciddii Muslim ah ee Xaqa uga leexata gaalada darteedna si ay saaxiib ula noqdaan waa mid halaag iyo khasaare ku danbayn iyo ciqaab adduun iyo mid Aakhiroba, waxayna gaaladu had iyo jeer isku-dayi in Muslimiintu usoo dhawaadaan, waase dulli adduun iyo mid Aakhiro iyo gargaarid-laaan, gaaladiina waxay isku-dayeen inay Nabiga naxariis iyo nabadgalyo Eebbe korkiisa ha yeelee ka saaraan dhulka miyayse kaga danbayn wax yar mooyee, saasayna u-dhacday arrintii, waana sunnada Eebbe ee uu ku falay kuwuu horay u-diray, wax baddali karana ma jiro, dadka wanaagsan la nooliddooda waa tan fiican, markase dhulka ka madho wanaag iyo dadkiis waa uun halaag, ciqaab iyo khasaare sida dhacda. 